Lahden kaupunginkirjasto 150-vuotisjuhlanäyttely
2026-02-03 - 2026-02-27 | Pääkirjaston aulan näyttelytila, Kirkkokatu 31, Lahti, 15140
Vuonna 2026 tulee kuluneeksi 150 vuotta siitä, kun Lahti sai oman kirjastonsa. Vaatimattomasta kyläkirjastosta on kasvanut pääkirjaston, seitsemän lähikirjaston ja kirjastoauton palveluverkosto, joka tarjoaa jokaiselle lahtelaiselle mahdollisuuden paitsi lukemiseen, myös monenlaiseen muuhun harrastustoimintaan.
Näyttely kokoaa yhteen kauniita muistoja kirjastotoiminnan matkalta menneestä nykypäivään. Näyttelyn yhteydessä on vieraskirja, johon voit kirjoittaa onnitteluja tai omia kirjastomuistoja.
Näyttely on esillä helmikuun ajan on pääkirjaston aulan näyttelytilassa.
Tervetuloa tutustumaan!
Kuva: Valokuvaamo Mäkelä, Lahden kaupunginkirjaston arkisto

Kaikille avointa digiopastusta Orimattilan kirjastossa
2026-02-03 13:00 - 15:00, 2026-02-17 13:00 - 15:00 (Europe/Helsinki) | Orimattilan kaupunginkirjasto, Lahdentie 65, Orimattila, 16300, Suomi
Joka toinen tiistai 20.1.26 alkaen klo 13-15 Orimattilan kirjaston lehtilukusalissa Wellamo-opiston järjestämää maksutonta, kaikille avointa digiopastusta. Voit tulla oman laitteen (älypuhelin, tabletti tai kannettava tietokone) kanssa tai ilman. Tilaisuudet ovat maksuttomia ja kaikille avoimia, eivätkä vaadi ennakkoilmoittautumista.
Lisätietoa: Mikko Tolonen, puh. 044-483 1530, mikko.tolonen(a)wellamo-opisto.fi.

Mukkulan hyvänmielen lukupiiri
2026-02-04 10:00 - 11:30 | Mukkulan kirjasto, Tuhtokatu 2a, Lahti, 15240, Suomi
Keskiviikkona 4.2. klo 10-11.30 Mukkulan kirjastossa.

Mukkulan kirjaston hyväntuulisessa lukupiirissä keskustellaan rennosti ja saadaan uusia näkökulmia luettuun. Voit osallistua mielesi mukaan yksittäiseen tapaamiseen tai joka kerralle. Tervetuloa!

21.1. Catharina Ingelman-Sundberg: Kakkua, kiitos!
4.2. Anne Booth: Pieniä ihmeitä
4.3. Rachel Joyce: Harold Fryn odottamaton toivioretki
1.4. Jari Järvelä: Mozzarellakuu
13.5. Maija Kajanto: Korvapuustikesä

Heinolan digipiste lehtisalissa
2026-02-04 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 4.2.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Nastolan Novellikoukku
2026-02-04 11:00 - 12:00 | Nastolan kirjasto, Toritie 6, Lahti, Päijät-Häme, 15550, Suomi
Keskiviikkona 4.2. klo 11.00–12.00 Novellikoukku Nastolan kirjastossa. Tervetuloa tekemään käsitöitä ja kuuntelemaan ääneen luettuja novelleja. Voit tulla mukaan oman käsityön kanssa tai liittyä seuraan muuten vain. Novellikoukku kokoontuu kerran kuussa keskiviikkoisin. Kevään muut tapaamiset ovat 4.3. / 1.4. ja 6.5. Nastola-seura tarjoaa kahvit osallistujille.

Henkilökohtaista digiopastusta Orimattilan kirjastossa
2026-02-04 12:00 - 13:00, 2026-02-11 12:00 - 13:00 | Orimattilan kaupunginkirjasto, Lahdentie 65, Orimattila, 16300, Suomi
Keskiviikkoisin 14.1.-27.5.26 klo 12-13 Orimattilan kirjastossa henkilökohtaista, maksutonta digiopastusta ajanvarauksella. Yhden opastuksen kesto 30 minuuttia. Ajanvaraukset tiistaihin klo 16 mennessä joko orimattilan.kirjasto(a)orimattila.fi tai 044-781 3568.

Mukkulan kirjastokerho
2026-02-04 13:00 - 15:00 | Mukkulan kirjasto, Tuhtokatu 2a, Lahti, 15240, Suomi
Keskiviikkona 4.2. klo 13.00–15.00 Mukkulan kirjastossa.
Luetaan, pelaillaan ja vietetään aikaa yhdessä joka toinen keskiviikko!
Kevään päivämäärät ovat 21.1., 4.2., 18.2., 4.3., 18.3., 1.4., 15.4., 29.4. ja 13.5.2026.

Kokemuskirjoittaja Mervi Kaartoaho: Syövästä löytyi elämän tarkoitus
2026-02-04 14:00 - 15:00 | Päijät-Häme
Keskiviikkona 4.2. klo 14 Lahden pääkirjaston tapahtuma-alueella.
Maailman syöpäpäivän vieras, iittiläinen Mervi Kaartoaho kertoo omakohtaisessa esityksessään, miten syöpädiagnoosi on muuttanut hänen suhtautumistaan elämään. Kaartoaho on kokenut sairautensa mahdollisuutena katsoa itseään sisältäpäin ja muuttaa ajatuksiaan ja mielikuviaan myönteisiksi. Vaikeiden syöpähoitojen myötä syntynyt idea kirjan kirjoittamisesta johti syksyllä 2025 julkaistuun teokseen Syövästä löytyi elämän tarkoitus (Momentum Kirjat). Kirjaa on mahdollista ostaa tilaisuuden yhteydessä.

Novellikoukku Kirjavat rivit goes Malski
2026-02-04 17:00 - 18:00 | Kahiwa Malski, Päijänteenkatu 9, Lahti
Keskiviikkona 4.2. klo 17.00–18.00 pääkirjaston novellikoukku Kirjavat rivit jalkautuu Malskille. Kokoonnumme kerran kuussa keskiviikkoisin Kahvila Kahiwaan nauttimaan ääneen luetuista novelleista. Voit tulla mukaan oman käsityön kanssa tai vain kuuntelemaan. Novellikoukut toteutuvat yhteistyössä Kahiwa Malskin kanssa. Osallistujille on luvassa kahvitarjouksia, mutta paikalle voi tulla nauttimaan vain novelleista. Kevään muut tapaamiset ovat 4.3. / 1.4. ja 6.5. Kahiwa Malski, Päijänteenkatu 9. Lämpimästi tervetuloa!

Neulontaillat Jalkarannassa
2026-02-04 17:30 - 19:30 | Jalkarannan kirjasto, Sarvikuja 1, 15950, Suomi
Keskiviikkona 4.2. klo 17.30-19.30 Jalkarannan kirjastossa.

Tervetuloa rentoihin neulontailtoihin Jalkarannan kirjastoon uuden tai jo aloitetun työn kera. Ota kaveri mukaan ja tule viettämään mukavaa iltaa! Lisätietoja antaa Petra Larvus, petra.larvus@gmail.com.

Kevään neulontaillat ovat 7.1., 4.2. ja 4.3.2026.

Nastolan kirjaston lukupiiri
2026-02-05 10:00 - 11:30 | Päijät-Häme
Torstaina 5.2. klo 10-11.30 Nastolan kirjastossa.
Keskustelemme lukukokemuksistamme rennosti, aiempaa tietämystä kirjallisuudesta et tarvitse. Voit tulla kaikkiin tai vaikka vain yhteen tapaamiseen. Viimeisellä kerralla äänestämme seuraavan kauden kirjat.

8.1. Elolliset / Iida Turpeinen (2023)
5.2. Musta vyö / Petri Tamminen (2019)
5.3. Yli-ihmisiä / Juli Zeh (2023)
2.4. Suuri valhe vammaisuudesta / Sofia Tawast (2024)
7.5. Kasvatti / Claire Keegan (2024)

Peliperunat esittää: Tutustu konsolipelaamiseen Mukkulassa
2026-02-05 11:00 - 12:30 | Mukkulan kirjasto, Tuhtokatu 2a, Lahti, 15240, Suomi
Torstaina 5.2. klo 11.00-12.30 Mukkulan kirjaston monitoimitilassa.
Peliperunat ovat kolme myöhäiskeski-ikäistä kirjastontätiä, jotka löysivät itsestään konsolipeliaddiktit. Hercule Poirot-pelistä alkanut harrastus on vienyt heidät pulmienratkaisupelien kiehtoviin pelimaailmoihin. Nyt sinulla on mahdollisuus tulla tutustumaan konsolipelaamiseen. Tapahtuma sopii vasta-alkajille. Tapahtuma K18.

Nastolan kirjaston kirjailijavieraana Ulla von Weissenberg
2026-02-05 12:00 - 13:00 | Nastolan kirjasto, Toritie 6, Lahti, Päijät-Häme, 15550, Suomi
Torstaina 5.2. klo 12 Nastolan kirjastossa.
Psykoterapeutti Ulla von Weissenberg julkaisi syksyllä Vieraileva solisti -esikoisromaaninsa. Se on kertomus Eevasta, jonka pianismihaaveet romuttuivat. Eevan itsetunnon vaurioiden korjaaminen jää hänen tyttärelleen. Kirjassa käsitellään sukupolvien yli siirtyvää tiedostamatonta häpeää, kateuden ja ongelmallisen kunnianhimon ilmenemismuotoja kaunokirjallisin keinon. Haastattelijana toimii Anna Huhtikangas.
(Kansi: Iiris Kallunki
Ulla von Weissenbergin valokuva © Ari Haimi)

Peliperunat esittää: Tutustu konsolipelaamiseen Kärpäsessä
2026-02-05 17:00 - 18:30 | Kärpäsen kirjasto, Kasakkamäentie 16, Lahti, Suomi
Torstaina 5.2. klo 17-18.30 Kärpäsen kirjastossa.
Peliperunat ovat kolme myöhäiskeski-ikäistä kirjastontätiä, jotka löysivät itsestään konsolipeliaddiktit. Hercule Poirot-pelistä alkanut harrastus on vienyt heidät pulmienratkaisupelien kiehtoviin pelimaailmoihin. Nyt sinulla on mahdollisuus tulla tutustumaan konsolipelaamiseen. Tapahtuma sopii vasta-alkajille. Tapahtuma K18.

Kirjoitetaan!
2026-02-05 17:30 - 19:00 | Päijät-Häme
Torstaina 5.2. klo 17.30–19.00 Lahden pääkirjaston Monitoimitilassa.
Teemme pieniä luovan kirjoittamisen harjoituksia rennossa ilmapiirissä. Valmista tekstiä tai kokemusta kirjoittajaryhmistä ei tarvitse olla. Voit tulla mukaan kaikilla kerroilla tai silloin kun sinulle sopii, ei tarvitse ilmoittautua etukäteen. Ota mukaan itsellesi sopivat kirjoitusvälineet!
Lisätiedot: johanna.nurminen@lahti.fi, p. 044 4163523.
Muut kevätkauden kirjoitusillat: 5.3., 16.4. ja 7.5.

Lahden pääkirjaston kielikaverit
2026-02-09 17:30 - 18:30 | Päijät-Häme
Maanantaina 9.2. klo 17.30–18.30 Lahden pääkirjaston kahvila MeaMannassa
Osaatko jo vähän suomea? Harjoitellaan yhdessä: luetaan, kirjoitetaan ja puhutaan.
Ryhmä on ilmainen ja kaikille avoin.
Ei tarvitse ilmoittautua.
Mukaan toivotaan myös suomenkielisiä juttukavereiksi!
Muut kevään tapaamiset: 9.3., 13.4. ja 11.5.
Tervetuloa mukaan!

Kirjavat rivit Liipolan kirjastossa
2026-02-10 10:00 - 11:00 | Liipolan kirjasto, Ostoskatu 3, Lahti, 15500, Suomi
Tiistaina 10.2. klo 10 Liipolan kirjastossa.
Tehdään käsitöitä, jaetaan ohjeita ja kuunnellaan novelleja, aikaa jää myös yleiselle keskustelulle.
Kerralla tarjolla kirjavinkkausta!

Kevään kokoontumiskerrat ovat tiistaisin klo 10:00-11:30: 13.1., 10.2., 10.3., 7.4. ja 5.5.2026.

Mukkulan käsityökerho
2026-02-10 10:00 - 12:00 | Mukkulan kirjasto, Tuhtokatu 2a, Lahti, 15240, Suomi
Tiistaina 10.2. klo 10.00–12.00 Mukkulan kirjaston monitoimitilassa.

Ota mukaan oma käsityösi ja liity rentoon seuraan. Kokoontuminen kirjaston omatoimiajalla. Pääset sisään kirjastoon kirjautumalla kirjastokortilla ja pin-koodilla.
Kevään kokoontumiskerrat 13.1., 10.2., 10.3., 14.4., 12.5.2026.

Litteraturklubben: kirjakeskustelua kahdella kielellä
2026-02-10 17:00 - 18:00 | Lahden pääkirjasto / monitoimitila (2.krs)
Tiistaina 10.2. klo 17.00–18.00 pääkirjaston Monitoimitilassa keskustellaan kirjallisuudesta kahdella kielellä, suomeksi tai ruotsiksi. Myös kirjat voi lukea valitsemallaan kielellä. Kevään muut kokoontumiskerrat ovat tiistaisin 10.3. / 14.4. ja 12.5. Ruotsinkieliset kirjat voi tilata maksutta kaukolainaksi. Tervetuloa vaikkapa virkistämään ruosteista kouluruotsia! Yhteistyössä Lahden Pohjola-Norden.
Kevään kirjat:
10.2. Ruth Kvanström-Jones: Grand-Hotellin upeat naiset
10.3. Peter Hoeg: Lumen taju
14.4. Trude Teige: Isoäiti tanssi sateessa
12.5. Alex Schulman: 17. kesäkuuta

Ikääntyvien yliopiston verkkoluento
2026-02-11 14:00 - 16:00 | Päijät-Häme
11.2.2026 klo 14 - 16 klo 14 - 16 Heinolan WPK-talolla (Kymenkartanonkatu 2). Onko demokratialla aikaa? Akatemiatutkija, FT Timo Miettinen

Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä keväällä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Kärpäsen neulojat
2026-02-11 17:00 - 19:30 | Kärpäsen kirjasto, Kasakkamäentie 16, Lahti, Suomi
Keskiviikkona 11.2. klo 17-19.30 Kärpäsen kirjastossa.
Tervetuloa jakamaan käsityövinkkejä ja viettämään aikaa muiden neuleharrastajien kanssa. Kokoontuminen kirjaston omatoimiajalla. Pääset sisään kirjastoon kirjautumalla kirjastokortilla ja pin-koodilla.
Kevään kokoontumiskerrat 14.1., 28.1., 11.2., 25.2., 11.3., 25.3., 8.4., 22.4., 6.5. ja 20.5.2026.
Photo by Rebecca Grant on Unsplash

Lahden pääkirjaston leffakerho: Akira (K12)
2026-02-11 17:00 - 19:30 | Lahden pääkirjasto / monitoimitila (2.krs)
Keskiviikkona 11.2. klo 17 Lahden pääkirjaston leffakerho Monitoimitilassa. Pääkirjaston elokuvanäytökset jatkuvat! Leffakerhossa katsotaan elokuva sekä keskustellaan siitä heränneistä ajatuksista. Kevään näytösten teemoina animaatio, ei-Hollywood elokuva, dokumentti ja outojen elokuvien maraton. Maratonkerralla 13.5. klo 13.00 alkaen näytetään useampia elokuvia. Katso yksi tai vaikka kaikki! Näytöksissä noudatetaan elokuvien ikärajoja. Tervetuloa leffaan!

Ke 11.2. animaatio: Akira (K12)
Ke 11.3. ei-Hollywood elokuva: Tale of two Sisters (K16)
Ke 8.4. dokumentti: Unten ja hulluuden valtakunta : Ghiblin tarina (S)
Ke 13.5. outojen elokuvien maraton: Tetsuo : the iron man (K18) / Andalusialainen koira (K16) / Lynchin Dune (K16)

Miten hittitekstit ovat syntyneet? Mitä yhteistä niillä on?
2026-02-12 18:00 - 19:00 | Lahden pääkirjasto / musiikkialue (2.krs), Kirkkokatu 31, Lahti, 15140, Suomi
Torstaina 12.2. klo 18.00 pääkirjaston musiikkialueella Martti Heikkilä ja Lasse Wikman kertovat sanoittamisesta ja siitä miten hittitekstit ovat syntyneet. Martti Heikkilä on sanoittaja, sanoituskouluttaja, toimittaja ja tietokirjailija. Hänen uutuuskirjansa Sanoittajan runousoppi – Aiheesta riimeihin (2025) on sanoittamisen opas, joka tarjoaa kiinnostavaa luettavaa kaikille laululyriikasta kiinnostuneille. Heikkilä on tehnyt levytettyjä sanoituksia 1970-luvulta lähtien. Hänen tunnetuin sanoituksensa ja sävellyksensä on Hanna Ekolan levyttämä Villihevosia. Lasse Wikman on sanoittaja ja musiikkivalmentaja. Hän on tehnyt sanoituksia lähes sadalle artistille ja saanut sanoittajana platina- ja kultalevyjä. Hän on kouluttanut sanoittamista toistakymmentä vuotta eri oppilaitoksissa ja verkkokursseilla. Hän on ollut Suomen kansainvälisessä Euroviisujuryssa. Lisäksi Wikman on ollut toisena osapuolena kirjoittamassa kolmea musiikkinäytelmää ja lapsille suunnatun musiikkinäytelmän. Tilaisuuden jälkeen kirjamyynti. Tervetuloa!
Tilaisuutta voi seurata myös striimin välityksellä Lahden kaupunginkirjaston Youtube-kanavalla (youtube.com/lahdenkaupunginkirjasto).

Kirjanmerkkinäyttely Nastolan kirjastossa
2026-02-13 - 2026-03-02 | Nastolan kirjasto, Toritie 6, Lahti, Päijät-Häme, 15550, Suomi
Kirjanmerkkinäyttely Nastolan kirjastossa 12.2.-2.3.
Kirjaston sermeillä on esillä kokoelma palautettujen kirjojen väliin jääneitä kirjanmerkkejä.

Mukkulan kielikaverit
2026-02-16 17:00 - 18:00 | Mukkulan kirjasto, Tuhtokatu 2a, Lahti, 15240, Suomi
Maanantaina 16.2. klo 17.00–18.00 Mukkulan kirjastossa.

Osaatko jo vähän suomea? Harjoitellaan puhumista yhdessä. Kielikaveri-iltoihin voivat tulla suomen kieltä opiskelevat sekä suomea osaavat vapaaehtoiset. Tervetuloa mukaan!

Mukkulan kielikaverit kokoontuvat keväällä maanantaisin 19.1., 16.2., 16.3. ja 13.4.2026.

Kaksikielinen satutuokio Mukkulan kirjastossa - قراءة القصص باللغة الفنلندية المتوسطة
2026-02-16 18:00 - 18:30 | Mukkulan kirjasto, Tuhtokatu 2a, Lahti, 15240, Suomi
Maanantaina 16.2.2026 klo 18-18.30 Mukkulan kirjastossa.
Kerran kuussa luemme tarinoita lapsille kahdella kielellä, suomeksi ja arabiaksi. Tervetuloa kuuntelemaan, osasit sitten suomea, arabiaa tai molempia!
Talven ja kevään 2025-2026 aikana satutuokioita 10.11., 15.12., 19.1., 16.2., 16.3., 13.4., 11.5., Mukkulan kirjasto, Tuhtokatu 2a, Lahti.
قراءة القصص باللغة الفنلندية المتوسطة
سنقوم في مكتبة موكولا الواقعة في مدينة لاهتي بقراءة القصص للأطفال باللغتين الفنلندية و العربية.
أهلا و سهلا للاستماع و الاستمتاع بقراءة القصص في مكتبتنا.
يمكنك المشاركة في اللغة الفنلندية او اللغة العربية و كلتا اللغتان!!‘
أوقات قراءة القصص فنلندي-عربي
يوم الاثنين لمرة واحدة في الشهر
10.11., 15.12., 19.1., 16.2., 16.3., 13.4., 11.5.
العنوان: مكتبة موكولا Tuhtokatu 2 A, Lahti

Lego-klubi Nastolan kirjastossa
2026-02-17 14:00 - 15:00 | Nastolan kirjasto, Toritie 6, Lahti, Päijät-Häme, 15550, Suomi
Tiistaina 17.2. klo 14.00–15.00 Nastolan kirjastossa.

Klubissa rakennetaan Legoista tarinoita ja tarinoidaan rakennelmista.

Kevään klubit ovat ti 20.1., 17.2., 17.3., 14.4. ja 12.5.2026.

Lukukoira Lenny Mukkulan kirjastossa
2026-02-17 16:30 - 17:30 | Mukkulan kirjasto, Tuhtokatu 2a, Lahti, 15240, Suomi
Tiistaina 17.2. klo 16.30 Mukkulan kirjastossa.

Lukuhetki lukukoiralle tarjoaa lapselle rauhallisen ja turvallisen tilaisuuden lukea ääneen kenenkään tuomitsematta tai häiritsemättä. Yhden lukijan lukuhetki kestää 10–15 minuuttia. Lukukoiramme Lenny on iloinen ja ihmisrakas samojedinkoira.

Varmista lukuhetkesi ilmoittautumalla etukäteen mukkula.kirjasto@lahti.fi tai p. 044 416 3529. Tervetuloa!

Kevään vierailut aamupäivisin klo 11-12: 14.1., 29.1., 11.2., 11.3., 25.3., 8.4., 6.5., 20.5.

Kevään iltavierailut klo 16.30-17.30: 17.2. ja 21.4.
